**Ministru kabineta noteikumu projekta “Par Latvijas Republikas valdības un Ēģiptes Arābu Republikas valdības līgumu par vīzu prasības atcelšanu diplomātisko pasu turētājiem” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkumu neaizpilda. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Nav attiecināms. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijai ir saistoša Eiropas Parlamenta un Padomes 2018. gada 14. novembra Regula (ES) 2018/1806, ar ko izveido to trešo valstu sarakstu, kuru valstspiederīgajiem, šķērsojot dalībvalstu ārējās robežas, ir jābūt vīzām, kā arī to trešo valstu sarakstu, uz kuru valstspiederīgajiem minētā prasība neattiecas (kodificēta redakcija) (turpmāk - Regula) („Eiropas Savienības Oficiālais vēstnesis” L 303/39, 2018. gada 28. novembris). Ēģipte ir Regulas I pielikumā esošo valstu sarakstā, kuru pilsoņiem, šķērsojot Eiropas Savienības ārējās robežas, ir nepieciešama vīza. Saskaņā ar Regulas 6. panta 1. punkta a) apakšpunktu, Eiropas Savienības dalībvalstīm ir tiesības noteikt atbrīvojumu no vīzas prasības šo valstu diplomātisko, dienesta/oficiālo vai īpašo pasu turētājiem.Ar Ministru kabineta noteikumiem tiks apstiprināts Latvijas Republikas valdības un Ēģiptes Arābu Republikas valdības līguma par vīzu prasības atcelšanu diplomātisko pasu turētājiem (turpmāk – līgums) projekts, kas paredz bezvīzu ieceļošanas, izceļošanas un tranzīta kārtību Latvijas Republikas diplomātisko pasu turētājiem, kā arī Ēģiptes Arābu Republikas diplomātisko pasu turētājiem. Minēto pasu turētāji bez vīzas varēs uzturēties otras Puses valsts teritorijā līdz 90 dienām jebkurā 180 dienu periodā. Līguma noslēgšana atvieglos komunikācijas iespējas un sadarbību starp abu valstu institūcijām un ārlietu dienestiem, kā arī sekmēs Latvijas Republikas un Ēģiptes Arābu Republikas divpusējo attiecību tālāku attīstību, kuras šobrīd var raksturot kā pozitīvas un konstruktīvas. Abu valstu divpusējām attiecībām ir potenciāls attīstīties nākotnē, īpaši tādā sfērā kā ekonomika un tūrisms. Uzsverams, ka pašlaik Ēģiptes Arābu Republikas diplomātisko pasu turētāji vīzas ieceļošanai Latvijā var saņemt Latvijas Republikas vēstniecībā Kairā, savukārt Latvijas Republikas diplomātisko pasu turētājiem vīzas formalitāšu kārtošanai personīgi jāierodas Ēģiptes Arābu Republikas vēstniecībā Stokholmā, kas ievērojami apgrūtina vizīšu norisi un darba komandējumus, un palielina valsts budžeta izdevumus.Līguma projekta teksts angļu valodā ir saskaņots ar Ēģiptes pusi un tā ir uzsākusi iekšējās juridiskās procedūras, lai varētu noslēgt līgumu. Pirms Ēģiptes puses oficiālas informēšanas, līguma projekta teksta galīgā redakcija angļu valodā tika saskaņota bez iebildumiem ar Finanšu ministriju (08.10.2019 atzinums Nr. 12/A-7/4701), Iekšlietu ministriju (08.10.2019 atzinums Nr. 1-57/2408) un Tieslietu ministriju (09.10.2019 atzinums elektroniski).Paredzēts, ka līgumu parakstīs ārlietu ministrs Ēģiptes Arābu Republikas ārlietu ministra vizītes laikā 2019. gada 17. oktobrī. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekts attiecas uz Latvijas Republikas diplomātisko pasu turētājiem un Ēģiptes Arābu Republikas diplomātisko pasu turētājiem. |
| 2. | Tiesiskā regulējuma ietekme uz tautsaimniecību un administratīvo slogu | Pēc Ministru kabineta noteikumu pieņemšanas un līguma stāšanās spēkā Ārlietu ministrija būs atbrīvota no Ēģiptes Arābu Republikas diplomātisko pasu turētāju vīzu pieteikumu pieņemšanas un izskatīšanas. Savukārt Latvijas Republikas diplomātisko pasu turētājiem neradīsies papildu komandējuma izdevumi, dodoties pēc vīzas uz Ēģiptes Arābu Republikas vēstniecību Stokholmā. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav |

Anotācijas III un IV sadaļa – projekts šīs jomas neskar.

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2018. gada 14. novembra Regula (ES) 2018/1806, ar ko izveido to trešo valstu sarakstu, kuru valstspiederīgajiem, šķērsojot dalībvalstu ārējās robežas, ir jābūt vīzām, kā arī to trešo valstu sarakstu, uz kuru valstspiederīgajiem minētā prasība neattiecas (kodificēta redakcija). |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1.tabula** **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2018. gada 14. novembra Regula (ES) 2018/1806, ar ko izveido to trešo valstu sarakstu, kuru valstspiederīgajiem, šķērsojot dalībvalstu ārējās robežas, ir jābūt vīzām, kā arī to trešo valstu sarakstu, uz kuru valstspiederīgajiem minētā prasība neattiecas (kodificēta redakcija) |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas (ES) 2018/1806 6.panta 1.punkta a) apakšpunkts | Ministru kabineta noteikumu projekta 1.punkts | Šīs tabulas A ailē minētās ES tiesību akta vienības tiek ieviestas pilnībā.Atbildīgā institūcija par līgumā paredzēto saistību izpildi ir Ārlietu ministrija. | Šīs tabulas B ailē minētās projekta vienības neparedz stingrākas prasības nekā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Regulas (ES) 2018/1806 6.panta 1.punkta a) apakšpunkts paredz rīcības brīvību Eiropas Savienības dalībvalstīm noteikt atbrīvojumu no vīzas prasības diplomātisko, dienesta vai īpašo pasu turētājiem. Minētā tiesību akta normas tiks ieviestas ar Ministru kabineta noteikumiem, pieņemot un apstiprinot Latvijas Republikas valdības un Ēģiptes Arābu Republikas valdības līgumu par vīzu prasības atcelšanu diplomātisko pasu turētājiem, kā rezultātā tiks noteikta bezvīzu ieceļošanas, izceļošanas un tranzīta kārtība abu Pušu minēto pasu turētājiem. Diplomātisko pasu turētāji varēs bez vīzas uzturēties otras Puses valsts teritorijā līdz 90 dienām jebkurā 180 dienu laikposmā. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  Projekts šo jomu neskar. |
| Cita informācija | Regulas (ES) 2018/1806 6.panta 1.punkta a) apakšpunktā esošā norma tiks īstenota ar Ministru kabineta noteikumiem, attiecīgi pieņemot un apstiprinot līguma projektu par bezvīzu ieceļošanas, izceļošanas un tranzīta kārtību Latvijas Republikas diplomātisko pasu turētājiem un Ēģiptes Arābu Republikas diplomātisko pasu turētājiem. |

Anotācijas V sadaļas 2.tabula un VI sadaļa – projekts šo jomu neskar.

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav attiecināms. |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Ārlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Ārlietu ministrs E. Rinkēvičs

Stipre 67016229

sintija.stipre@mfa.gov.lv